נתן קמנצקי

הרב נתן קמנֶצקי (1930 – ה' בסיוון ה'תשע"ט, 8 ביוני 2019) היה סגן ראש ישיבת איתרי ומנהל מוסדות איתרי. התפרסם גם בשל החרם הליטאי על ספרו "עשייתו של גדול" העוסק באירועים בחיי אביו הרב יעקב קמינצקי ורבנים בולטים אחרים בעולם הישיבות הליטאיות שלפני השואה.

ביוגרפיה
נולד בציטביאן שבליטא לרב יעקב קמנצקי ששימש באותה עת כרב המקומי, ולימים ראש ישיבת תורה ודעת בניו יורק וחבר מועצת גדולי התורה באמריקה; ולעטיל, בתו של משגיח ישיבת סלובודקה הרב דב הירש הלר ("ר' בערע הירש"). בסוף שנת ה'תרצ"ז (1937) היגרו הוריו לארצות הברית, המשפחה התגוררה תקופה קצרה בסיאטל שבוושינגטון, ואחר כך בין השנים ה'תרצ"ח (1938) - ה'תש"ה (1945) התגוררו בטורונטו שבקנדה. הוא נישא לשולמית בתו של הרב דוד ליפשיץ מסובאלק שכיהן כראש ישיבת רבינו יצחק אלחנן.

עלה לישראל בשנת ה'תשכ"ח (1968) והתגורר בקריית אונסדורף בירושלים.

נמנה בין מקימי ישיבת איתרי ושאר מוסדותיה יחד עם הרב מרדכי אליפנט.

הרב קמנצקי נהג לפרסם מאמרים בתלמוד ובתנ"ך על גבי גליונות כתבי העת התורניים המעיין, קובץ בית אהרן וישראל ומוריה. חלק ממאמריו כונסו לספר 'אֲסֻפֹּת נִתְּנוּ' שהוציאו בניו. בשנת 2002 הוציא את ספרו "Making of a Godol" (גידולו של גדול), אותו החרימו רבנים ליטאיים בולטים. כן הביא לבית הדפוס את הביוגרפיה של אביו "רבי יעקב" (תרגום מאנגלית, ירושלים ה'תשנ"ז).

נפטר ב-8 ביוני 2019, ערב חג השבועות ה'תשע"ט. נקבר בחלקת הרבנים בהר המנוחות בירושלים.

קישורים חיצוניים
 הרב נתן קמנצקי, אסופות נתנו, ירושלים, ה'תשע"ז. אספת מאמריו
 הרב נתן קמנצקי, על פגישת ה״לשם״ עם ר׳ ישראל מסלנט
 
 
 

על פרשת החרמת ספרו
 הגר"נ קמנצקי (עשייתו של גדול) ב'ליל שישי' - המפגש מלא 
 אלי שי, הרבנים שורפים ספרים, nrg, 10.1.2003
 על הספר, באנגלית
 מכתב מהרב קמנצקי לכמה גדולים בנושא הגרסה המתוקנת של הספר
 מובאה מהספר
 דיון באתר הייד פארק אודות הספר ואפשרות צפייה בו

הערות שוליים

יהודים ליטאים
רבנים חרדים אמריקאים
ראשי ישיבה ליטאים בישראל
עולים בשנות ה-1960
רבני ישיבת איתרי
ישראלים ילידי ליטא
יהודים הקבורים בהר המנוחות
נתן
ישראלים שנולדו ב-1930
אמריקאים שנולדו ב-1930
אמריקאים שנפטרו ב-2019
ישראלים שנפטרו ב-2019